**Република Србија**

**Општина Горњи Милановац**

**УПУТСТВО**

**ЗА ПРИПРЕМУ БУЏЕТА ОПШТИНЕ ГОРЊИ МИЛАНОВАЦ ЗА 2019. ГОДИНУ**

**31. јул 2018. године**

**Горњи Милановац**

**Законски основ**

Поступак припреме и доношења буџета локалне власти уређен је Законoм о буџетском систему систему ("Сл.гласник РС", број 54/2009, 73/2010, 101/2010, 101/2011, 93/2012, 62/2013, 63/2013–испр., 108/2013, 142/2014, 68/2015, 103/2015, 99/2016 и 113/2017).

Чланом 31. Закона, по буџетском календару, министар финансија доставља Упутство за припрему Oдлуке о буџету локалне власти као и Фискалну стратегију до 5. јула текуће године. Упутство садржи:

1) основне економске претпоставке и смернице за припрему одлуке о буџету локалне власти;

2) методологију израде одлуке о буџету локалне власти;

3) методологију израде предлога финансијског плана корисника средстава буџета локалне власти;

4) услове за укључивање капиталних пројеката у буџет локалне власти.

Уколико Одлука о буџету локалне власти буде супротна смерницама из Упутства у делу којим се локалној власти дају смернице за планирање укупног обима прихода, масе средстава за плате, броја запослених и субвенција у одлуци о буџету, министар може привремено обуставити пренос трансферних средстава из буџета Републике Србије, односно припадајућег дела пореза на зараде и пореза на добит правних лица, до момента док се одлука о буџету не усклади са упутством.

Чланом 40. Закона о буџетском систему предвиђено је да по добијању Фискалне стратегије, локални орган управе надлежан за финансије доставља директним и индиректним корисницима буџета **Упутство за припрему буџета**, које треба да садржи:

* основне економске претпоставке и смернице за припрему нацрта буџета локалне власти;
* опис планиране политике локалне власти;
* процену прихода и примања и расхода и издатака буџета локалне власти за буџетску и наредне две фискалне године;
* обим средстава које може да садржи предлог финансијских плановима директних и индиректних буџетских корисника за буџетску годину, са пројекцијама за наредне две фискалне године;
* смернице за припрему средњорочних планова директних корисника средстава буџета локалних власти;
* поступак и динамику припреме буџета и предлога финансијских планова директних буџетских корисника;
* начин на који ће се у образложењу исказати родна анализа буџета локалне власти;
* начин на који ће се исказати програмске информације.

Чланом 41. Закона дефинисано је да су индиректни корисници средстава буџета локалне власти обавезни да припреме предлог финансијског плана на основу смерница које се односе на буџет локалне власти.

Директни корисници средстава буџета локалне власти обавезни су да до 1. септембра доставе предлог финансијског плана локалном органу управе надлежном за финансије за буџетску и наредне две фискалне године, који садржи извештај о учинку програма за првих шест месеци текуће године. Истим чланом је предвиђено и да локални орган управе надлежан за финансије може да тражи непосредно од индиректних буџетских корисника податке о финансирању који су неопходни за припрему предлога буџета локалне власти.

У складу са чланом 27в. Закона о буџетском систему Влада сваке фискалне године подноси Народној скупштини Фискалну стратегију. Главни циљеви Фискалне стратегије су:

1. утврђивање краткорочних и средњорочних циљева фискалне политике Владе за период од три узастопне фискалне године, почев од фискалне године за коју се Фискална стратегија подноси;
2. пружање детаљног објашњења о усклађености наведених средњорочних циљева са фискалним принципима и правилима утврђеним овим законом;
3. процена утицаја фискалне политике на међугенерацијску расподелу дохотка, као и процена одрживости фискалне политике.

Буџетским календаром, који је утврђен чланом 31. Закона о буџетском систему, предвиђено је да Влада Републике Србије до 15. jуна 2018. године усвоји Фискалну стратегију за 2019. годину са пројекцијама за 2020. и 2021. годину, и достави је Народној скупштини на разматрање, као и локалној власти. У овом року влада није усвојила Фискалну стратегију. Такође, до истека законског рока, 5. jула 2018. године, Министарство надлежно за послове финансија није доставило локалним самоуправама Упутство за израду буџета за 2019. години. Из тог разлога процес планирања буџета Општине Горњи Милановац започиње на основу Фискалне стратегије за 2018. годину са пројекцијама за 2019. и 2020. годину, као и **Програма економских реформи за период 2018 - 2020. године** који je Влада Републике Србије усвојила 31. јануара 2018.

Приоритетне структурне реформе организоване су у осам кључних области:

* управљање јавним финансијама;
* инфраструктура;
* развој сектора пољопривреде, индустрије и услуга;
* пословни амбијент и борба против сиве економије;
* технолошка апсорпција и иновације;
* трговинска интегрисаност, запосленост и тржиште рада;
* социјално укључивање, смањење сиромаштва и
* промовисање једнаких могућности.

Захваљујући мерама фискалне консолидације створен је фискални простор за нове политике, који ће у 2018. години бити искоришћен за повећање капиталних инвестиција, повећање пензија и плата у једном делу јавног сектора и смањење пореског оптерећења зарада. Ове мере и њихове фискалне импликације дизајниране су тако да не угрозе стабилност јавних финансија и темпо смањења јавног дуга, а са друге стране да подигну животни стандард становништва, стимулишу приватну потрошњу и убрзају привредни развој.

Према подацима објављеним на сајту Министарства финансија од 13. јула 2018 године, а које је припремио Сектор за макроекономске и фискалне анализе и пројекције

у првом кварталу 2018. године привредна активност је остварила снажан реалан међугодишњи раст од 4,6%.

На нивоу опште државе у првих пет месеци забележен је фискални суфицит у износу од 9,3 млрд динара и примарни фискални суфицит у износу од 66 млрд динара.

Збирни суфицит локалних самоуправа (општина и градова) износи 8,1 млрд динара,

У Q12018. године раст домаће тражње је убрзан растом личне потрошње и инвестиција (и приватних и јавних). То потврђују реални раст зарада и запослености у приватном сектору, раст новоодобрених готовинских кредита становништву, раст промета у трговини на мало, као и раст грађевинских радовауз снажан раст капиталних инвестиција државе.Побољшање конкурентске позиције привреде, стабилно растући прилив страних директних инвестиција, пре свега у извозно орјентисане компаније, резултирали су значајним растом извоза и обима спољнотрговинске размене. У Q12018. године извоз је више него дуплиран у односу на ниво из преткризног периода и носилац је привредног раста који је подржан и снажним растом инвестиција.

Према подацима из Анкете о радној снази у првом кварталу 2018. године, на међугодишњем нивоу, стопа незапослености је благо повећана и износила је 14,8%. Истовремено,број запослених је повећан за 1,4% при чему је број формално запослених повећан за 1,9%, а број неформално запослених смањен за 0.8%.

Просечан број формално запослених у мају 2018. године, према подацима из Централног регистра обавезног социјалног осигурања, повећан је за 3,7% мг, што је у потпуности резултат раста запослености у приватном сектору (6,1%), док је у јавном сектору број запослених смањен за 1,5%. У првих пет месеци број запослених је порастао за 3,7% мг. Истовремено, раст запослености забележен је у прерађивачкој индустрији, трговини и др, што је у складу са повољним економским кретањима у овим секторима.

Укупна спољнотрговинска размена Србије у периоду јануар-мај 2018. године износила је 15,1 млрд ЕУР, што представља повећање од 9,3% мг.

У периоду јануар-мај 2018. године,на нивоу опште државе остварен је фискални суфицит у износу од 9,3 млрд динара, док је у истом периоду 2017. године суфицит опште државе износио 22,8 млрд динара. Током Q12018. године остварен је истовремено примарни и укупни фискални суфицит.

Влада Републике Србије је усвојила 31. јануара 2018. године **Програм економских реформи за период 2018 - 2020. године**, као најважнији стратешки документ у економском дијалогу са Европском комисијом и државама чланицама Европске уније (ЕУ). Циљ овог документа је припрема Републике Србије, као државе кандидата за чланство у ЕУ, за учешће у процесу економског и фискалног надзора држава чланица ЕУ. Програм економских реформи Република Србија израђује на годишњем нивоу како би обезбедила одржив и инклузиван економски раст, а у складу са стратешким циљем смањења развојног јаза између домаће привреде и ЕУ.

У наредном средњорочном периоду циљеви фискалне политике усмерени су на одржање фискалне стабилности што води даљем смањењу учешћа јавног дуга. Средњорочни фискални оквир предвиђа дефицит опште државе на нивоу од 0,5% БДП до 2020. године и пад учешћа јавног дуга на око 56% БДП. Пројекције фискалних агрегата у периоду од 2018. до 2020. године заснивају се на пројекцијама макроекономских показатеља за наведени период, планираној пореској политици која подразумева даље усаглашавање са законима и директивама ЕУ и фискалним и структурним мерама, укључујући и реформе великих јавних предузећа.

Захваљујући мерама фискалне консолидације створен је фискални простор за нове политике, који ће у 2018. години бити искоришћен за повећање капиталних инвестиција, повећање пензија и плата у једном делу јавног сектора и смањење пореског оптерећења зарада. Ове мере и њихове фискалне импликације дизајниране су тако да не угрозе стабилност јавних финансија и темпо смањења јавног дуга, а са друге стране да подигну животни стандард становништва, стимулишу приватну потрошњу и убрзају привредни развој.

**На пољу унапређења буџетског система** у наредном периоду планирају се следеће активности:

1) Наставак рада на унапређењу програмског буџета. Даља унапређења су неопходна како би се у што краћем временском периоду обезбедила уједначеност и стабилност између програмских структура свих буџетских корисника, а тиме и жељени квалитет буџетског документа као целине. У том смислу, последњим изменама Закона о буџетском систему створени су услови за унапређење програмске структуре буџета кроз уређивање процеса праћења и извештавања о оствареним учинцима програма што представља надоградњу система за планирање и израду програмског буџета. Информације о оствареним учинцима програма користе се за унапређење ефективности и ефикасности јавне потрошње, као и за праћење квалитета јавних услуга.

Наиме, праћење и извештавање дају кључне повратне информације о томе да ли се активности корисника буџетских средстава спроводе у складу са постављеним циљевима и финансијским планом, као и о томе какав утицај резултат остварен у извештајном периоду има на учинке и средства планирана за наредни период. Уколико се утврде одступања, ове информације омогућавају благовремену измену програмских активности, односно пројеката или прерасподелу буџетских средства у наредном периоду у циљу остварења бољих резултата. Обавезност објављивања извештаја о учинку програма омогућава да и јавност добије увид у резултате остварене кроз буџетску потрошњу. Такође, предвиђена је обавеза за кориснике средстава обавезног социјалног осигурања да напусте „линијски модел буџетирања“ од доношења финансијских планова за 2020. годину.

Такође, у наредном периоду осигураће се заокруживање поступка увођења родне равноправности у буџетске процесе, од стране свих корисника буџетских средстава на свим нивоима власти.

2) У јуну 2017. године Влада је усвојила Уредбу о садржини, начину припреме и оцене, као и праћењу спровођења и извештавању о реализацији капиталних пројеката,

како би се обезбедило вредновање свих позитивних и негативних ефеката тих пројеката и осигурало делотворно и ефикасно управљање јавним средствима.

Кључни чинилац у процесу повећања буџетских прихода и унапређења управљања јавним финансијама представља реформа Пореске управе (ПУ) која је у току.

**Програмом економских реформи за период 2018 - 2020. године**, дефинисано је да ће се забрана запошљавања у јавном сектору наставити и у 2018. години уз изузетке које разматра Комисија за давање сагласности за ново запошљавање и додатно радно ангажовање код корисника јавних средстава, узимајући у обзир максимални број запослених на неодређено време код организационих облика, средства у буџету, као и потребе за стручним кадром конкретног организационог облика.

На основу члана 6. закона о начину одређивања максималног броја запослених у јавном сектору («Сл. гласник Републике Србије», бр. 68/2015 и 81/2016 - одлука УС) и тачка 7. подтачка 109. Одлуке о о максималном броју запослених на неодређено време у систему државних органа, систему јавних служби, систему аутономне покрајине војводине и систему локалне самоуправе за 2017. годину («Сл. гласник Републике Србије», бр. 61/2017), Скупштина општине Горњи Милановац, на седници одржаној 25. августа 2017. године, донела је Одлуку о максималном броју запослених на неодређено време у органима општине Горњи Милановац, јавним предузећима и установама чији је оснивач општина Горњи Милановац за 2017. годину. **Према напред наведеној Одлуци, за 2017. годину** **максималан број запослених** на неодређено време у систему локалне самоуправе **општине Горњи Милановац износи 491.**

Општи циљеви реформе система плата у јавном сектору су: смањење неједнакости у платама, односно стварање правичности кроз увођење принципа једнака плата за једнак рад, јачање контроле буџета и управљивост масом плата и повећање транспарентности система. Поред тога, шири циљ реформе јавне управе у чији контекст се смешта реформа плата јесте и јачање учинка и делотворности јавне управе. Подаци у Регистру запослених ће бити допуњени називима и описом послова из каталога радних места и звања у јавном сектору (по областима). Каталози представљају попис, класификацију и вредновање радних места, што је један од најважнијих корака у спровођењу реформе платног система.

***Средњорочна пројекција инфлације***. Oчекује се да ће се, након пада почетком године, инфлација у већем делу 2018. године кретати испод 3%, али унутар граница дозвољеног одступања од циља, да би до приближавања циљу дошло у току 2019. године. Нижа инфлација у току 2018. године биће резултат изласка из међугодишњег обрачуна једнократних поскупљења с почетка 2017. године која су била вођена факторима са стране понуде, као и пада увозне инфлације у протеклом периоду, док ће у супротном смеру деловати раст агрегатне тражње.

Имајући у виду да је законски рок да локални орган надлежан за финансије буџетским корисницима достави Упутство за припрему Нацрта буџета 1. август 2018. године, приступило се његовој изради полазећи од Фискалне стратегије за 2018. годину са пројекцијама за 2019. и 2020. годину.

Законoм о буџетском систему дефинисано је да фискални дефицит локалне власти може настати само као резултат јавних инвестиција и не може бити већи од 10% њених прихода у тој години. За одобрење фискалног дефицита изнад наведеног износа, само уколико је оно резултат реализације инвестиција, извршни орган локалне власти може да поднесе захтев Министарству финансија најкасније до 1. маја текуће године за наредну буџетску годину.

Приликом припреме предлога финансијски планова треба имати у виду Уредбу Владе Републике Србије о привременој обустави припадајућег дела пореза на зараде, односа преноса трансферних средстава из буџета Републике Србије локалној самоуправи која је донета 5. јуна 2013. године. Овом Уредбом се уређује поступак привремене обуставе припадајућег дела пореза на зараде, односа преноса трансферних средстава из буџета Републике Србије локалној самоуправи у случајевима да се зараде не исплаћују, или да се не спроводи политика запошљавања у складу са утврђеним програмима јавних предузећа, односно ако се установи да нису испоштовани рокови за измирење обавеза према привредним субјектима утврђени законом којим се уређују рокови измирења новчаних обавеза у комерцијалним трансакцијама.

**Пројекција основних макроекономских показатеља Републике Србије преузета из Фискалне стратегије за 2018. са пројекцијама за 2019. и 2020.гoдину**

|  |  |  |  |
| --- | --- | --- | --- |
|  | Процена.  2018. | Пројекц.  2019. | Пројекц.  2020. |
|
| БДП, годишње стопе реалног раста, % | 2,8 | 2,8 | 3,0 |
| Реални раст појединих компоненти БДП, % |  |  |  |
| Лична потрошња | 2,7 | 3,4 | 3,8 |
| Државна потрошња | 2,2 | 1,9 | 2,7 |
| Инвестиције | 5,1 | 4,1 | 5,3 |
| Инфлација, просек периода, у % | 2,7 | 2,8 | 3,0 |

**СМЕРНИЦЕ ЗА ПРИПРЕМУ БУЏЕТА**

**ОПШТИНЕ ГОРЊИ МИЛАНОВАЦ ЗА 2019. ГОДИНУ**

Сагледавајући привредна кретања у 2018. години, полазећи од тога да je Фискалнoм стратегијoм за 2018. годину са пројекцијама за 2019. и 20120. годину предвиђено да ће у 2019. години стопа реалног раста БДП-а износити 2,8%, као и раст потрошачких цена од 2,8%, ниво упослености у привреди и јавном сектору, а сагласно одредбама члана 40. Закона о буџетском систему, буџетски корисници општине Горњи Милановац су у обавези да се при изради предлога финансијског плана за 2019. годину придржавају следећег:

1. Основ политике планирања прихода и расхода за 2019. годину мора бити у складу са реалним пројекцијама буџета општине за 2018. годину.

2. При изради предлога финансијских планова за 2019. годину, корисници буџета треба да планирају расходе и издатке до нивоа утврђених овим Упутством, водећи рачуна при томе уговореним обавезама и донетим одлукама од стране Скупштине општине, односно надлежног органа општине Горњи Милановац.

3. Ради сагледавања могућности буџета општине Горњи Милановац за 2019. годину и наредне две године, даје се следећа пројекција прихода и примања:

|  |  |  |  |  |  |
| --- | --- | --- | --- | --- | --- |
| **Екон.**  **клас.** | **Опис прихода** | **Процена остварења у** | **Пројекција** | | |
| **2018** | **2019** | **2020** | **2021** |
| 711 | Порез на доходак, добит и капит. добитке | 651.838.000 | 666.380.000 | 680.000.000 | 680.000.000 |
| 713 | Порез на имовину | 203.000.000 | 205.000.000 | 215.000.000 | 215.000.000 |
| 714 | Порез на добра и услуге | 42.100.000 | 42.000.000 | 42.000.000 | 42.000.000 |
| 716 | Други порези | 25.000.000 | 25.000.000 | 25.000.000 | 25.000.000 |
| 730 | Донације и трансфери | 249.472.000 | 240.000.000 | 240.000.000 | 250.000.000 |
| 741 | Приходи од имовине | 87.000.000 | 85.000.000 | 85.000.000 | 90.000.000 |
| 742 | Приходи од продаје добара и услуга | 63.800.000 | 68.500.000 | 68.500.000 | 68.500.000 |
| 743 | Новчане казне и одузета имовин корист | 14.000.000 | 16.000.000 | 16.000.000 | 16.000.000 |
| 744 | Добровољни трансфер од физ. и правних лица | 13.900.000 | 14.000.000 | 14.000.000 | 19.000.000 |
| 745 | Мешовити и неодређени приходи | 11.000.000 | 11.000.000 | 11.000.000 | 11.000.000 |
| 770 | Меморандумске ставке за рефундацију расход | 1.000.000 | 1.000.000 | 1.000.000 | 1.000.000 |
| 810 | Примања од продаје основних средстава | 2.500.000 | 2.500.000 | 2.500.000 | 2.500.000 |
| 91 | Примања од задуживања | - | - |  |  |
| **СВЕГА** | | **1.364.610.000** | **1.376.380.000** | **1.400.000.000** | **1.420.000.000** |

4. Планирање расхода за плате и накнаде запослених у складу са колективним уговором (плате, отпремнине, превоз, социјална давања и др.), треба вршити крајње рационално.

5. Расходе по основу куповине роба и услуга треба планирати на нивоу 2018. године (ограничења услуге репрезентације, поклона, службених путовања, контрола дневница, фиксне и мобилне телефоније и др.) и они се могу планирати само ако су у функцији обављања изворних и поверених послова у складу са Законом односно актом оснивача.

6. Набавка роба и услуга и капитална улагања (зграде, опрема) морају бити у складу са Законом о јавним набавкама. У 2019. години расходи на терет буџета неће се извршавати уколико не постоји план јавних набавки.

**Преглед обима средстава**

Правни основ за утврђивање предлога обима средстава у финансијским плановима директних и индиректних корисника средстава буџета локалне власти садржан је у члану 40. тачка 4. Закона о буџетском систему.

Лимити расхода за буџетске кориснике општине Горњи Милановац за 2019. годину, дати су на бази сагледавања потребних средстава за рад и функционисање буџетских корисника, створених обавеза и могућности смањења појединих расхода у оквиру директних и индиректних буџетских корисника, као и најављених законских прописа од стране Владе Републике Србије, а које ће бити у смислу растерећења привреде, односно смањења појединих јавних прихода.

**Преглед лимита укупних расхода буџетских корисника у 2019, 2020 и 2021.**

**из текућих прихода и примања са планираним расходима из 2018. године**

(у 000 дин)

|  |  |  |  |  |  |  |
| --- | --- | --- | --- | --- | --- | --- |
| **Р.б** | **БУЏЕТСКИ КОРИСНИК** | **Основни буџет**  **за 2018** | **Ребаланс**  **из текућ прихода** | **Укупни лимити из буџета** | | |
| **2018** | **2019** | **2020** | **2021** |
| 1. | **Скупштина општине** | **14.080** | **14,310** | **14.310** | **14.500** | **14.500** |
| 2. | **Председник општине** | **122.580** | **142,910** | **142.910** | **143.000** | **143.000** |
|  | *Предс. Општ, Програм 16 - Полит систем* | *46,400* | *46,622* |  |  |  |
|  | *Предс. Општ, Програм 15- Цивилна одбрана* | *3,000* | *3,378* |  |  |  |
|  | *Предс. Општ, Програм 15- Локални економски развој* | *15,000* | *15,000* |  |  |  |
|  | *Предс. Општ, Програм 11- Социјална и дечја заштита* | *29,080* | *48,840* |  |  |  |
|  | *Предс. Општ, Програм 12- Здравствена заштита* | *1,000* | *1,000* |  |  |  |
|  | *Предс. Општ, Програм 14- Развој спорта и омладине* | *28,100* | *28,100* |  |  |  |
| 3. | **Општинско веће** | **3.500** | **3,640** | **3.650** | **3.650** | **3.650** |
| 4. | **Општинска управа - укупно** | **719.671** | **730,371** | **719.050** | **739.250** | **759.250** |
| 4.1 | *ОУ, Програм 15- Лок. самоуправа, функц.кл. 133 - Опште услуге* | *215,750* | *220,250* |  |  |  |
| 4.2 | *ОУ, Програм 15- Лок. самоуправа, функц.кл. 620- Развој заједнице* | *162,310* | *162,810* |  |  |  |
| 4.3 | *Општинска управа, Програм 2 -  Комунална делатност* | *72,750* | *72,750* |  |  |  |
| 4.4 | *Општинска управа, Програм 6 -  Заштита животне средине* | *14,820* | *14,820* |  |  |  |
| 4.5 | *Општинска управа, Програм 7 -  Орг.саобраћаја и саобр.инфрастр.* | *175,400* | *181,100* |  |  |  |
| 4.6 | *Општинска управа, Програм 5 -  Развој пољопривреде* | *50,000* | *50,000* |  |  |  |
| 4.7 | *Општинска управа, Програм 11 -  Социјална и дечја заштита* | *28,641* | *28,641* |  |  |  |
| 4.6 | Фонд за заштиту животне средине | 15,000 | 15,000 | **15.000** | **15.000** | **15.000** |
| 5. | Месне заједнице | 9,644 | 9,644 | **10.000** | **10.000** | **10.000** |
| 6. | Дом здравља | 10,000 | 11,253 | **15.000** | **15.000** | **15.000** |
| 7. | Апотека | 12,000 | 12,000 | **15.000** | **15.000** | **15.000** |
| 8. | Основно образовање | 95,460 | 86,200 | **86.200** | **87.000** | **87.000** |
| 9. | Средње образовање | 32,000 | 31,500 | **30.000** | **30.000** | **30.000** |
| 10. | Стипендије студената | 8,000 | 8,000 | **8.000** | **8.000** | **8.000** |
| 11. | Предшколска установа | 172,700 | 182,060 | **182.600** | **184.000** | **184.000** |
| 12. | Центар за социјални рад | 10,600 | 10,600 | **11.550** | **11.550** | **11.550** |
| 13. | Културни центар | 27,097 | 28,090 | **28.000** | **28.000** | **28.000** |
| 14. | Библиотека | 15,036 | 15,036 | **15.000** | **15.000** | **15.000** |
| 15. | Музеј рудничко-таковског краја | 22,127 | 22,127 | **22.100** | **22.100** | **22.100** |
| 16. | Туристичка организација | 8,820 | 8,820 | **8.800** | **8.800** | **8.800** |
| 17. | ЈКП „Горњи Милановац“ | 30,000 | 30,000 | **20.000** | **20,000** | **20,000** |
| 18. | ЈП „Рзав“ | 5,900 | 5,900 | **6.000** | **6.000** | **6.000** |
| 19. | ЈП за изградњу општине Гор Милан | 5,000 | 5,000 | **5.000** | **5.000** | **5.000** |
| 20. | Установа „Спортско - рекр. центар“ | 18,800 | 18,800 | **18.800** | **18.800** | **18.800** |
| 21. | Општинско правобранилаштво | 3,600 | 3,600 | **3.600** | **4.000** | **4.000** |
| **УКУПНО :** | | **1.361.615** | **1.396.610** | **1.376.380** | **1.400.000** | **1.420.000** |

**Поступак и динамика припреме буџета локалне власти и предлога финансијских планова корисника средстава буџета локалне власти**

Предлог финаснијског плана за 2019. годину мора да представља процену финансијских потреба корисника буџетских средстава, као и извора средстава из којих ће се ове потребе финансирати.

Корисници буџетских средстава израђују предлоге финансијских планова за буџетску годину са пројекцијама за наредне две фискалне године, без обзира да ли се капитални пројекти уговарају фазно по годинама или корисник преузима обавезе по уговору који захтева плаћање у више година.

Посебно је важно да буџетски корисници у предлогу свог финансијског плана, осим буџетских, искажу и **друге изворе финансирања** (сопствени приходи, донације и сл.). Услов за коришћење остварених сопствених прихода за одређену намену биће да је расход планиран у буџету.

**Предлог финансијског плана обухвата:**

1)Расходе и издатке за 2019. године и две наредне године, исказане по економској класификацији (у складу са обрасцима који су саставни део овог упутства), као и по програмској класификацији;

2) Детаљно писано образложење расхода и издатака, као и извора финансирања;

3) Детаљно писану израду програмског дела буџета;

4) Предлог капиталних пројеката (по обрасцу који је саставни део овог упутства);

5) Предлог пројеката развојне помоћи ЕУ који се планирају у 2019. години, односно пројекти који ће бити реализовани у 2019. години и две наредне године (предлог доставити у слободној форми са следећим обавезним елементима: назив пројекта, циљ пројекта, опис пројекта, буџет пројекта, финансијско учешће у пројекту, рокови почетка изавршетка пројекта, носилацпројекта и партнери);

6) **извештај о учинку програма за првих шест месеци 2018. године.**

**Предлог финансијских планова мора да** **садржи образложење општег дела финансијског плана и програмске информације.**

Чланом 28. Закона о буџетском систему систему дефинисано је да „**Програмске информације** из става 5. тачка 2) овог члана садрже описе програма, програмских активности и пројеката корисника буџетских средстава, циљеве који се желе постићи у средњорочном периоду спровођењем програма, програмских активности и пројеката, као и показатеље учинка за праћење постизања наведених циљева.

Упућујемо кориснике буџета Општине Горњи Милановац да се Упутство за припрему програмског буџета као и прилог 1 - Преглед броја запослених и средстава за плате (са припадајућим табелама) и прилог 2 - Преглед капиталних пројеката (са припадајућим табелама) за период од 2019 - 2021. године се може наћи на сајту Министарства финансија **(www.mfin.gov.rs),** као и на сајту **СКГО (www.skgo.org).**

Нарочито је потребно обратити пажњу на **шифарник** програма, програмских активности ипројеката који су дати у прилогу тог упутства.

**Предлог финансијских планова буџетских корисника за 2019. годину садржи следеће табеле и обрасце:**

- Табела 1. – Програм,

- Табела 2. - Програмска активност,

- Табела 3. – Пројекат,

- Табела 4. - Захтев за додатна средства – програмска активност/пројекат са писаним образложењем за сваки појединачни захтев рашчлањено по контима,

- Прилог 1 – Преглед броја запослених и средстава за плате (са припадајућим табелама),

- Прилог 2 - Преглед капиталних пројеката (са припадајућим табелама) за период од 2019 - 2021. године,

- Образац за полугодишњи извештај о учинку програма, програмске активности и пројеката за 2018. годину.

**Напомене везане за попуњавање табелa:**

* Табеле се достављају у штампаном облику, са печатом и потписом функционера буџетског корисника;
* У табелама се попуњавају само бела поља;
* Не уносе се зарези, односно тачке, с обзиром да су поља форматирана тако да се ови сепаратори аутоматски додељују по уношењу цифре.

Табела 1. - Програм

Овај образац попуњава директни буџетски корисник. Циљеве, индикаторе, листу програмских активности/пројеката и изворе финансирања програма дефинише надлежни директи буџетски корисник, на основу достављених предлога програмских активности и пројеката од стране индиректних буџетских корисника.

Taбела 2. – Програмска активност

Овај образац попуњавају сви индиректни буџетски корисници и службе у оквиру Општинске управе које директно реализују програмске активности дефинисане у процесу припреме буџета за 2018. годину.

Табела 3 - Пројекат

Овај образац попуњавају сви индиректни буџетски корисници и службе у оквиру Општинске управе које директно реализују предложени пројекат.

Мора се још једном нагласити је чланом 31. Закона о буџетском системупредвиђено да предлог финансијског планамора дасадржи **извештај о учинку програма за првих шест месеци текуће године.**

У табели 4. дата је могућност за исказивање з**ахтева за додатна средства** за текуће активности или нове пројекте који не могу бити усклађени са ограничењем средстава за текуће активности, са предлогом приоритета, које треба размотрити у поступку доношења буџета.

**Захтев за додатна средства састоји се из писмeног објашњења и финансијског захтева.**

**Средства за плате** у 2019. години треба планирати полазећи од плата исплаћених за јул 2018. године. Приликом утврђивања масе средстава за плате у 2019. години буџетски корисници треба да пођу од постојећег броја запослених.

**Планирање издатака капиталног пројекта**

Ради ефикаснијег планирања и припреме, поступајући у складу са законским одредбама, корисници буџетских средстава дужни су да органу надлежном за послове финансија доставе планиране капиталне пројекте за буџетску и наредне две године, приказане у табели (Табеле 6. и 6а. Преглед капиталних пројеката који се даје у Прилогу). У наведеним табелама, корисници су у обавези да искажу планиране издатке за капиталне пројекте по годинама који се односе на изградњу и капитално одржавање, по контима на трећем и четвртом нивоу, и то:

1. издатке за израду пројектно-техничке документације на конту 5114 (осим уколико је иста већ израђена);
2. издатке за експропријацију земљишта на конту 5411;
3. издатке за извођење радова на изградњи, односно извођење радова на капиталном одржавању на контима 5112 и 5113;
4. издатке за ангажовање стручног надзора на конту 5114 (осим уколико исти нису планирани од стране инвеститора или на неки други начин).

У циљу реалног планирања издатака капиталног пројекта, неопходно је да корисници образложе тренутни статус дозвола и сагласност (локацијска, грађевинска дозвола, сагласности одговарајућих јавних предузећа) које су неопходне за почетак извођења радова. Корисници су дужни да планирају расходе, који су у вези са добијањем ових дозвола и сагласности, на одговарајућим контима.

Такође, на основу свеобухватне процене потреба, пројекте је потребно рангирати по приоритетима, у складу са усвојеним стратешким документима, водећи рачуна да приоритет у финансирању имају већ започети пројекти.

Чланом 22. Закона о буџетском систему дефинисано је да Одлука о буџету и финансијски план директног, односно индиректног корисника буџетских средстава садржи **план сопствених прихода**, као и план њиховог трошења.

Упутство и табеле можете преузети са сајта [**www.gornjimilanovac.rs**](http://www.gornjimilanovac.rs) под називом **Упутство за припрему буџета општине Горњи Милановац за 2019. годину**.

Рок за достављање предлога финансијских планова директних и индиректних корисника Одељењу за финансије, рачуноводство и локалну пореску администрацију је **1. септембар 2018. године.**

**НАПОМЕНА:** По усвајању Фискалне стратегије за 2019. годину са пројекцијама за 2020. и 2021. годину од стране Владе Републике Србије и доношењу **Упутства за припрему одлуке о буџету локалне власти за 2019. годину**, који садрже конкретне параметре за утврђивање висине појединих врста расхода, пре свега, плата, као и осталих мера које утичу на јавну потрошњу, сви буџетски корисници биће благовремено обавештени, како би приступили евентуалним изменама и допунама предлога финансијских планова.

Број: 4-04-400-108/2018

31. јул 2018. године

Горњи Милановац

НАЧЕЛНИК

Одељења за финансије, рачуноводство и

локалну пореску администрацију

Александра Милошевић

НАЧЕЛНИК

ОПШТИНСКЕ УПРАВЕ

Александар Јевтовић